ประกาศสำนักงานคณะกรรมการอาหารและยาประกาศสำนักงานคณะกรรมการอาหารและยาเรื่องกำหนดแบบคำขอและใบอนุญาตขายยาแผนปัจจุบัน อาศัยอำนาจตามความในข้อ ๔ ข้อ ๕ ข้อ ๘ ข้อ ๙ ข้อ ๑๕ ข้อ ๑๗ ข้อ ๑๘และข้อ ๑๙ ของกฎกระทรวงการขออนุญาตและการออกใบอนุญาตขายยาแผนปัจจุบัน พ.ศ. ๒๕๕๖ซึ่งออกตามความในพระราชบัญญัติยา พ.ศ. ๒๕๑๐ และฉบับแก้ไขเพิ่มเติมเลขาธิการคณะกรรมการอาหารและยา โดยความเห็นชอบของคณะกรรมการยาในการประชุมครั้งที่๒/๒๕๕๗ เมื่อวันที่ ๒๗ กุมภาพันธ์ ๒๕๕๗ จึงออกประกาศไว้ดังนี้ข้อ ๑ ผู้ที่ประสงค์จะขออนุญาตขายยาแผนปัจจุบันให้ยื่นคำขอพร้อมด้วยเอกสารหรือหลักฐานโดยใช้แบบตามประกาศดังต่อไปนี้(๑) ขายยาแผนปัจจุบัน ให้ยื่นคำขอตามแบบ ข.ย. ๑(๒)ขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษให้ยื่นคำขอตามแบบข.ย. ๒(๓) ขายยาแผนปัจจุบันเฉพาะยาบรรจุเสร็จสำหรับสัตว์ ให้ยื่นคำขอตามแบบข.ย. ๓(๔) ขายส่งยาแผนปัจจุบัน ให้ยื่นคำขอตามแบบ ข.ย. ๔ข้อ ๒ ใบอนุญาตแต่ละประเภท ให้ใช้แบบตามประกาศดังต่อไปนี้(๑) ขายยาแผนปัจจุบัน ให้ใช้แบบ ข.ย. ๕(๒)ขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษ ให้ใช้แบบข.ย. ๖(๓) ขายยาแผนปัจจุบันเฉพาะยาบรรจุเสร็จสำหรับสัตว์ ให้ใช้แบบ ข.ย. ๗(๔) ขายส่งยาแผนปัจจุบัน ให้ใช้แบบ ข.ย. ๘ข้อ ๓ ให้ผู้รับอนุญาตขายยาทุกประเภทจัดทำบัญชีการซื้อยาบัญชีการขายยาและรายงานการขายยาตามความใน ข้อ ๘ (๕) (๖) (๗) (๘) และ (๙)ของกฎกระทรวงในเรื่องนี้ โดยใช้แบบตามประกาศ ดังต่อไปนี้(๑) จัดทำบัญชีการซื้อยาแต่ละอย่าง ให้ใช้แบบ ข.ย. ๙(๒) บัญชีขายยาควบคุมพิเศษแต่ละอย่าง ให้ใช้แบบ ข.ย. ๑๐(๓)บัญชีการขายยาอันตรายเฉพาะรายการที่เลขาธิการคณะกรรมการอาหารและยากำหนด ให้ใช้แบบข.ย. ๑๑(๔) บัญชีการขายยาตามใบสั่งยาของผู้ประกอบวิชาชีพเวชกรรมผู้ประกอบโรคศิลปะ หรือผู้ประกอบวิชาชีพการสัตวแพทย์ ให้ใช้แบบ ข.ย. ๑๒(๕) รายงานการขายยาตามประเภทที่เลขาธิการคณะกรรมการอาหารและยากำหนดให้ใช้แบบ ข.ย. ๑๓ข้อ ๔ คำรับรองของผู้มีหน้าที่ปฏิบัติการประจำสถานที่ขายยาแผนปัจจุบันทุกประเภทที่ต้องส่งตามความในข้อ๙ ของกฎกระทรวงในเรื่องนี้ ให้ใช้ตามแบบ ข.ย. ๑๔ ตามประกาศนี้ข้อ ๕ ผู้รับอนุญาตที่ประสงค์จะยื่นขอต่ออายุใบอนุญาตให้ใช้แบบ ข.ย. ๑๕ ตามประกาศนี้ข้อ ๖ ผู้รับอนุญาตที่ประสงค์จะยื่นคำขอรับใบแทนใบอนุญาตหรือย้ายสถานที่ ให้ใช้แบบ ข.ย. ๑๖ ตามประกาศนี้ข้อ ๗ ผู้รับอนุญาตที่ประสงค์จะขอเปลี่ยนแปลงรายการในใบอนุญาตตามรายการที่ระบุในข้อ๑๙ ของกฎกระทรวงนี้ ให้ใช้แบบ ข.ย. ๑๗ ตามประกาศนี้ข้อ ๘[๑] ประกาศฉบับนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๐ กรกฎาคม พ.ศ. ๒๕๕๗นายบุญชัยสมบูรณ์สุขเลขาธิการคณะกรรมการอาหารและยา[เอกสารแนบท้าย]๑. คำขออนุญาตขายยาแผนปัจจุบัน (แบบ ข.ย. ๑)๒. คำขออนุญาตขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษ(แบบ ข.ย. ๒)๓. คำขออนุญาตขายยาแผนปัจจุบันเฉพาะยาบรรจุเสร็จสำหรับสัตว์ (แบบข.ย. ๓)๔. คำขออนุญาตขายส่งยาแผนปัจจุบัน (แบบ ข.ย. ๔)๕. ใบอนุญาตขายยาแผนปัจจุบัน (แบบ ข.ย. ๕)๖. ใบอนุญาตขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษ(แบบ ข.ย. ๖)๗. ใบอนุญาตขายยาแผนปัจจุบันเฉพาะยาบรรจุเสร็จสำหรับสัตว์ (แบบ ข.ย. ๗)๘. ใบอนุญาตขายส่งยาแผนปัจจุบัน (แบบ ข.ย. ๘)๙. บัญชีการซื้อยา (แบบ ข.ย. ๙)๑๐. บัญชีการขายยาควบคุมพิเศษ (แบบ ข.ย. ๑๐)๑๑. บัญชีการขายยาอันตรายเฉพาะรายการยาที่เลขาธิการคณะกรรมการอาหารและยากำหนด (แบบ ข.ย. ๑๑)๑๒. บัญชีการขายยาตามใบสั่งของผู้ประกอบวิชาชีพเวชกรรมผู้ประกอบโรคศิลปะ หรือผู้ประกอบวิชาชีพการสัตวแพทย์ (แบบ ข.ย. ๑๒)๑๓. รายงานการขายยาตามที่เลขาธิการคณะกรรมการอาหารและยากำหนด (แบบข.ย. ๑๓)๑๔. คำรับรองของผู้มีหน้าที่ปฏิบัติการ (แบบ ข.ย. ๑๔)๑๕. คำขอต่ออายุใบอนุญาต (แบบ ข.ย. ๑๕)๑๖. คำขอใบแทนใบอนุญาต/ย้ายสถานที่ (แบบ ข.ย. ๑๖)๑๗. คำขอแก้ไขเปลี่ยนแปลงรายการในใบอนุญาตขายยาแผนปัจจุบัน (แบบ ข.ย.๑๗)(ดูข้อมูลจากภาพกฎหมาย)ปริยานุช/ผู้จัดทำ๒๕ กันยายน๒๕๕๗จุฑามาศ/ผู้ตรวจ๑๔ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๗๒ ง/หน้า ๙/๕ กันยายน ๒๕๕๗